شه‌فه‌ق نيوز/ ره‌جه‌ب ته‌يب ئه‌ردوغان سه‌رۆك توركى، باس له‌وه‌ كرد ك قاپيه‌يل سياسه‌ت وازه‌ و له‌ هه‌مان وه‌خت تواناى ئه‌نجامداين په‌يوه‌ندييش له‌ ئاينده‌ وه‌ل به‌شار ئه‌سه‌د سه‌رۆك سورى وه‌ دوير نه‌زانست له‌باره‌ى يه‌كه‌يل پاسه‌وان ملله‌ت كورد له‌ سوريا.
له‌ى باوه‌ته‌و، رووژنامه‌ى حوڕيات له‌ زووان ئه‌ردوغان ئه‌را رووژنامه‌نويسه‌يل تورك وت: دويى دانيشتن سوتشى له‌باره‌ى سوريا، له‌ جواو پرسياريگ له‌باوه‌ت تواناى په‌يوه‌ندى وه‌ل ئه‌سه‌د ئه‌را تاوتويكردن مه‌سه‌له‌ى يه‌كه‌يل پاسه‌وان ملله‌ت وت: هه‌رچى زويتر روێداگه‌ ئمڕوو له‌بان بارودوخه‌گه‌ مينێد و قاپيه‌يل سياسه‌تيش وه‌رده‌وام وازه‌ تا دويا چركه‌.
